|  |
| --- |
| ***Stručni komentar***  **STANDARDI U OBRAZOVANJU I STANDARDI KOMPETENCIJA ZA PROFESIJU NASTAVNIKA I NJIHOVOG PROFESIONALNOG RAZVOJA** |

Na internet prezentacijama [Zavoda za vrednovanje kvaliteta obrazovanja i vaspitanja](http://ceo.edu.rs/) i [Zavoda za unapređivanje obrazovanja](http://www.zuov.gov.rs/) i vaspitanja objavljeni su:

• **Standardi u obrazovanju**;

• **Standardi kompetencija za profesiju nastavnika i njihovog profesionalnog razvoja**.

**Standardi u obrazovanju**

Standardi u obrazovanju odnose se na:

• **Standarde kvaliteta rada ustanova**;

• **Standarde postignuća učenika - opšte standarde postignuća**.

***Standardi kvaliteta rada ustanove***

Standardi kvaliteta rada ustanove odnose se na:

1. [Standarde kvaliteta rada obrazovno-vaspitnih ustanova](http://ceo.edu.rs/wp-content/uploads/publikacije/Okvir%20kvaliteta.pdf)

Standardi su podeljeni **u pet oblasti** i to:

• Školski program i godišnji plan rada;

• Nastava i učenje;

• Obrazovna postignuća učenika;

• Podrška učenicima;

• Etos.

2. [Standarde kvaliteta rada predškolskih ustanova](http://ceo.edu.rs/wp-content/uploads/publikacije/Standardi%20predskolske%20ustanove.pdf)

Standardi su podeljeni **u sedam oblasti** i to:

• Predškolski program, godišnji plan i razvojni plan;

• Vaspitno-obrazovni rad;

• Dečiji razvoj i napredovanje;

• Podrška deci i porodici;

• Etos;

• Organizacija rada i rukovođenje;

• Resursi.

***Standardi postignuća učenika - opšti standardi postignuća***

U pogledu opštih standarda postignuća učenika usvojeni su:

**1.Opšti standardi postignuća u delu opšteobrazovnih predmeta za kraj srednjeg obrazovanja**

Opšti standardi postignuća za kraj opšteg srednjeg obrazovanja i srednjeg stručnog obrazovanja u delu opšteobrazovnih predmeta definisani su na osnovu očekivanih kompetencija koje učenici treba da razviju do kraja svog srednjeg obrazovanja. Svi nastavni predmeti, tačnije ceo proces obrazovanja i vaspitanja tokom srednje škole treba da doprinese njihovom razvoju.

One su razvrstane na opšte i međupredmetne kompetencije, za čiji razvoj su u istoj meri "odgovorni" svi pojedinačni predmeti i predmetne kompetencije, koje opisuju specifičan doprinos svakog pojedinačnog predmeta razvoju opštih i međupredmetnih kompetencija.

Standardi su posebno definisani za sledeće predmete: [srpski jezik i književnost](http://ceo.edu.rs/wp-content/uploads/obrazovni_standardi/Opsti_standardi_postignuca/SRPSKI%20JEZIK%20I%20KNJIZEVNOST.pdf), [matematika](http://ceo.edu.rs/wp-content/uploads/obrazovni_standardi/Opsti_standardi_postignuca/MATEMATIKA.pdf), [istorija](http://ceo.edu.rs/wp-content/uploads/obrazovni_standardi/Opsti_standardi_postignuca/ISTORIJA.pdf), [geografija](http://ceo.edu.rs/wp-content/uploads/obrazovni_standardi/Opsti_standardi_postignuca/GEOGRAFIJA.pdf), [fizika](http://ceo.edu.rs/wp-content/uploads/obrazovni_standardi/Opsti_standardi_postignuca/FIZIKA.pdf), [hemija](http://ceo.edu.rs/wp-content/uploads/obrazovni_standardi/Opsti_standardi_postignuca/HEMIJA.pdf), [biologija](http://ceo.edu.rs/wp-content/uploads/obrazovni_standardi/Opsti_standardi_postignuca/BIOLOGIJA.pdf), [strani jezici](http://ceo.edu.rs/wp-content/uploads/obrazovni_standardi/Opsti_standardi_postignuca/STRANI%20JEZIK.pdf) (engleski, ruski, francuski i nemački) i opisani na tri nivoa postignuća.

*Tri standarda* (nivoa postignuća) definisana su za svaku kompetenciju - osnovni, srednji i napredni. Svaki standard (nivo) definiše znanje, veštine i stavove koje učenici treba da poseduju, kao i s kojim izazovima mogu da se nose kako bi ispunili taj standard (nivo). Tri standarda (nivoa) su kumulativna i ugrađena jedan u drugi tako da učenici na naprednom nivou ispunjavaju zahteve sva tri nivoa. Naime, viši standardi sadrže niže standarde, pri čemu takvi viši standardi ne podrazumevaju samo šire znanje, već i dublje razumevanje.

*Osnovni standard* definiše nivo postignuća u određenim kompetencijama (znanje, veštine i stavovi) koje učenik treba da poseduje kako bi aktivno i produktivno učestvovao u različitim oblastima života (društvenom, privrednom, obrazovnom, porodičnom, ličnom, itd.). Očekuje se da svi učenici koji završe srednje obrazovanje dostignu ovaj nivo.

S obzirom na postojeći kontekst i buduće promene u obrazovanju, osnovni standard je postavljen tako da ga može ostvariti većina učenika trenutno uključenih u srednje obrazovanje. Dostizanje ovog nivoa očekuje se od učenika koji završavaju srednjoškolsko obrazovanje u četvorogodišnjim stručnim i opšteobrazovnim školama.

*Srednji standard* definiše nivo postignuća u određenim kompetencijama (znanje, veštine i stavovi) koje učenik treba da poseduje kako bi mogao da uspešno nastavi sa fakultetskim obrazovanjem u različitim oblastima. Dostizanja ovog nivoa u nekim nastavnim predmetima očekuje se od učenika koji završavaju srednjoškolsko obrazovanje u četvorogodišnjim stručnim i opšteobrazovnim školama.

*Napredni standard* definiše nivo postignuća u određenim kompetencijama (znanje, veštine i stavovi) koje učenik treba da poseduje kako bi mogao da uspešno nastavi sa fakultetskim obrazovanjem u oblasti za koju te kompetencije predstavljaju naročito važan uslov. Dostizanje ovog nivoa očekuje se od učenika koji završavaju srednjoškolsko obrazovanje u četvorogodišnjim stručnim i opšteobrazovnim školama u određenim predmetima.

Pošto standardi služe za procenu postignuća učenika u razvoju određenih kompetencija, oni će biti ugrađeni u budući maturski ispit (opšta matura i stručna matura u delu opšteobrazovnih predmeta), a dostizanje određenog nivoa standarda iz određenih predmeta biće povezano sa izdavanjem javne isprave o položenoj maturi i mogućnošću upisa na određene fakultete.

**2.Opšti standardi postignuća u delu opšteobrazovnih predmeta za kraj srednjeg obrazovanja - Priručnici za nastavnike**

Standardi su posebno definisani za sledeće predmete:

• [Srpski jezik i književnost](http://ceo.edu.rs/wp-content/uploads/opsti_standardi/Srpski%20jezik.pdf)

• [Matematika](http://ceo.edu.rs/wp-content/uploads/opsti_standardi/Matematika.pdf)

• [Geografija](http://ceo.edu.rs/wp-content/uploads/opsti_standardi/Geografija.pdf)

• [Fizika](http://ceo.edu.rs/wp-content/uploads/opsti_standardi/Fizika.pdf)

• [Hemija](http://ceo.edu.rs/wp-content/uploads/opsti_standardi/Hemija.pdf)

• [Biologija](http://ceo.edu.rs/wp-content/uploads/opsti_standardi/Biologija.pdf)

• [Strani jezik](http://ceo.edu.rs/wp-content/uploads/opsti_standardi/Strani%20jezik.pdf).

**3. Opšti standardi postignuća za osnovno obrazovanje odraslih**

Standardi su posebno definisani za sledeće predmete:

• [Geografija](http://ceo.edu.rs/wp-content/uploads/fooo/1_GEOGRAFIJA.pdf)

• [Hemija](http://ceo.edu.rs/wp-content/uploads/fooo/2_HEMIJA.pdf)

• [Biologija](http://ceo.edu.rs/wp-content/uploads/fooo/3_BIOLOGIJA.pdf)

• [Osnovne životne veštine](http://ceo.edu.rs/wp-content/uploads/fooo/4_OSNOVNE-ZIVOTNE-VESTINE.pdf)

• [Istorija](http://ceo.edu.rs/wp-content/uploads/fooo/5_ISTORIJA.pdf)

• [Matematika - I ciklus](http://ceo.edu.rs/wp-content/uploads/fooo/6_MATEMATIKA-I-CIKLUS.pdf)

• [Matematika - III ciklus](http://ceo.edu.rs/wp-content/uploads/fooo/7_MATEMATIKA-III-CIKLUS.pdf)

• [Engleski jezik](http://ceo.edu.rs/wp-content/uploads/fooo/8_ENGLESKI.pdf)

• [Odgovorno življenje](http://ceo.edu.rs/wp-content/uploads/fooo/9_ODGOVORNO-ZIVLJENJE.pdf)

• [Preduzetništvo](http://ceo.edu.rs/wp-content/uploads/fooo/10_PREDUZETNISTVO.pdf)

• [Srpski jezik - I ciklus](http://ceo.edu.rs/wp-content/uploads/fooo/11_SRPSKI-I-CIKLUS.pdf)

• [Srpski jezik - III ciklus](http://ceo.edu.rs/wp-content/uploads/fooo/12_SRPSKI-III-CIKLUS.pdf)

• [Primenjene prirodne nauke](http://ceo.edu.rs/wp-content/uploads/fooo/13_PRIMENJENE-PRIRODNE-NAUKE.pdf)

• [Fizika](http://ceo.edu.rs/wp-content/uploads/fooo/14_FIZIKA.pdf)

• [Digitalna pismenost](http://ceo.edu.rs/wp-content/uploads/fooo/15_DIGITALNA_PISMENOST.pdf).

**4. Standardi postignuća - obrazovni standardi za kraj prvog ciklusa obaveznog obrazovanja i vaspitanja**

Nacionalni prosvetni savet usvojio je dokument Standardi postignuća - obrazovni standardi za kraj prvog ciklusa obaveznog obrazovanja i vaspitanja za predmete:

• [Srpski jezik](http://ceo.edu.rs/wp-content/uploads/publikacije/Obrayvoni%20standardi%20za%20prvi%20ciklus/Standardi4_srpski_cir.pdf)

• [Matematika](http://ceo.edu.rs/wp-content/uploads/publikacije/Obrayvoni%20standardi%20za%20prvi%20ciklus/Standardi4_matematika_cir.pdf)

• [Priroda i društvo](http://ceo.edu.rs/wp-content/uploads/publikacije/Obrayvoni%20standardi%20za%20prvi%20ciklus/Standardi4_Priroda-i-drustvo.pdf).

**5. Obrazovni standardi za kraj obaveznog obrazovanja**

Obrazovni standardi formulisani su za deset nastavnih predmeta:

• [Srpski jezik](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Srpski%20jezik.pdf)

• [Matematika](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Matematika.pdf)

• [Biologija](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Biologija.pdf)

• [Geografija](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Geografija.pdf)

• [Istorija](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Istorija.pdf)

• [Fizika](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Fizika.pdf)

• [Hemija](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Hemija.pdf)

• [Likovna kultura](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Likovno.pdf)

• [Muzička kultura](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Muzicko.pdf)

• [Fizičko vaspitanje](http://ceo.edu.rs/wp-content/uploads/obrazovni_standardi/kraj_obaveznog_obrazovanja/Fizicko.pdf)

**Standardi kompetencija za profesiju nastavnika i njihovog profesionalnog razvoja**

Nastavničke kompetencije su kapacitet pojedinca koji se iskazuje u vršenju složenih aktivnosti u obrazovno-vaspitnom radu. Kompetencije predstavljaju skup potrebnih znanja, veština i vrednosnih stavova nastavnika. Centralnu ulogu u unapređivanju obrazovanja i vaspitanja imaju nastavnici jer oni neposredno utiču na učenje i razvoj učenika.

|  |
| --- |
| **Nastavničke kompetencije su kapacitet pojedinca koji se iskazuje u vršenju složenih aktivnosti u obrazovno-vaspitnom radu. Kompetencije predstavljaju skup potrebnih znanja, veština i vrednosnih stavova nastavnika. Centralnu ulogu u unapređivanju obrazovanja i vaspitanja imaju nastavnici jer oni neposredno utiču na učenje i razvoj učenika.** |

Nastavničke kompetencije određuju se u odnosu na ciljeve i ishode učenja i treba da obezbede profesionalne standarde o tome kakvo se poučavanje smatra uspešnim.

Odnose se na kompetencije za:

• [Nastavnu oblast, predmet i metodiku nastave](http://www.zuov.gov.rs/poslovi/katalog-su/standardi-kompetencija/);

• [Poučavanje i učenje](http://www.zuov.gov.rs/poslovi/katalog-su/standardi-kompetencija/);

• [Podršku razvoju ličnosti učenika](http://www.zuov.gov.rs/poslovi/katalog-su/standardi-kompetencija/);

• [Komunikaciju i saradnju](http://www.zuov.gov.rs/poslovi/katalog-su/standardi-kompetencija/).

***Zakonom o osnovama sistema obrazovanja i vaspitanja ("Sl. glasnik RS", br. 72/2009, 52/2011, 55/2013, 35/2015 - autentično tumačenje, 68/2015 i 62/2016 - odluka US)*** propisane su mere za unapređivanje kvaliteta nastave i postavljeni su ciljevi i opšti ishodi u skladu sa vizijom obrazovanja i vaspitanja kao osnove "*društva zasnovanog na znanju*". U definisanim ciljevima i ishodima obrazovanja i vaspitanja učenika naglasak je stavljen na opšte kompetencije i razvoj specifičnih znanja i veština za život u savremenom društvu.

Stoga je **uloga nastavnika višestruka, jer treba da**:

• Razvija ključne kompetencije kod učenika koje ih osposobljavaju za život i rad i na taj način im pruža osnovu za dalje učenje;

• Pruža dodatnu podršku učenicima iz osetljivih društvenih grupa, talentovanim učenicima i učenicima sa teškoćama u razvoju, da ostvare obrazovne i vaspitne potencijale u skladu sa sopstvenim mogućnostima.

Da bi doprineo efikasnosti i jednakim pravima i dostupnosti školovanja svih učenika, nastavnik treba da ima i kompetencije koje se odnose na prevenciju nasilja u školama, motivaciju učenika za učenje, izgradnju tolerancije, sprečavanje diskriminacije i drugo.

Ovaj dokument, koji predstavlja smernice zaposlenim i institucijama, **treba da bude oslonac za**:

• Samoprocenu i ličnu orijentaciju nastavnika u okviru planiranja sopstvenog profesionalnog razvoja;

• Kreiranje plana stručnog usavršavanja na nivou obrazovno-vaspitnih ustanova;

• Unapređivanje prakse profesionalnog razvoja nastavnika od inicijalnog obrazovanja, uvođenja u posao, licenciranja, stručnog usavršavanja, napredovanja u zvanja, praćenja i vrednovanja rada nastavnika, kao i definisanja nacionalnih prioriteta.

**Nastavnik treba da**:

• Poznaje sistem obrazovanja i vaspitanja, principe i ciljeve, ishode i standarde obrazovanja i vaspitanja;

• Poznaje i primenjuje zakonsku regulativu u obrazovanju i vaspitanju, strateška dokumenta i relevantna međunarodna dokumenta;

• Razume socijalni kontekst obrazovanja i škole i aktivno doprinosi multikulturalnom i inkluzivnom pristupu obrazovanju;

• Doprinosi održivom razvoju i podstiče zdrave stilove života;

• Izražava se usmeno i pismeno u skladu sa pravilima srpskog jezika i jezika na kojem izvodi nastavu, radi na bogaćenju svoje jezičke kulture i jezičke kulture učenika;

• Primenjuje informaciono-komunikacione tehnologije;

• Usklađuje svoju praksu sa inovacijama u obrazovanju i vaspitanju;

• Svoju profesionalnu delatnost analizira, procenjuje, menja i usavršava, koristeći i informacije koje dobija samovrednovanjem i eksternim vrednovanjem;

• Poštuje univerzalne ljudske i nacionalne vrednosti i podstiče učenike da ih usvoje, podržavajući međusobno razumevanje i poštovanje, toleranciju, uvažavanje različitosti, saradnju i druženje;

• Ličnim primerom deluje na formiranje sistema vrednosti i razvoj pozitivnih osobina učenika;

• Razume značaj celoživotnog učenja, kontinuirano se profesionalno usavršava, inovira i unapređuje svoj rad;

• Služi se bar jednim stranim jezikom.